CELEX: 62021TN0784
Language: da
Date: 2021-12-20 00:00:00
Title: Sag T-784/21: Sag anlagt den 20. december 2021 — NP mod Kommissionen

14.2.2022   
            
            
               DA
            
            
               Den Europæiske Unions Tidende
            
            
               C 73/55
            
         
      Sag anlagt den 20. december 2021 — NP mod Kommissionen
      (Sag T-784/21)
      (2022/C 73/70)
      Processprog: fransk
      
         Parter
      
      
         Sagsøger: NP (ved advokat C. Mourato)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af Europa-Kommissionens ansættelsesmyndigheds afgørelse af 8. februar 2021, for så vidt som den til dels forkastede sagsøgerens anmodninger af 2. oktober 2020, der var støttet på den psykiske chikane, som Europa-Kommissionen bærer ansvaret for i henhold til vedtægtens artikel 12a, stk. 1-3, nærmere bestemt ved ikke at anerkende den chikane, som sagsøgeren har været udsat for siden 2014, ved at begå åbenbart urigtige skøn angående de anførte faktiske omstændigheder, ved ikke at have draget alle de hensigtsmæssige konsekvenser og ved at tilsidesætte sin omsorgspligt samt ved at afvise at iværksætte proceduren for anerkendelse af sagsøgerens usynlige hjerneskade inden proceduren for genindsættelse efter anerkendelsen af invaliditet, og ved at afvise at træffe beslutning om rimelige tilpasninger i forbindelse med udøvelsen af sagsøgerens vigtigste arbejdsopgaver såsom lægeordineret deltid, hjemmearbejde og genopfriskningskurser i henhold til vedtægtens artikel 1d, stk. 4, og artikel 33 samt artikel 15 i bilag VIII til vedtægten og Kommissionens afgørelse C(2004) 1318 af 7. april 2004.
               
            
                  —
               
               
                  Europa-Kommissionen tilpligtes at betale sagsøgeren en godtgørelse på 40 000 EUR i erstatning for den ikke-økonomiske skade, som denne har lidt i denne forbindelse.
               
            
                  —
               
               
                  Europa-Kommissionen tilpligtes at betale sagsøgeren en godtgørelse på 106 649,02 EUR i erstatning for den økonomiske skade, som denne har lidt i denne forbindelse indtil den 31. december 2021, uden at dette berører sagsøgerens ret til at anmode om en revurdering af godtgørelsen for den økonomiske skade, der vil indtræde fra den 1. januar 2022 frem til datoen for den anmodede genindsættelse.
               
            
                  —
               
               
                  Europa-Kommissionen tilpligtes at betale sagsomkostningerne i henhold til artikel 134 i Den Europæiske Unions Rets procesreglement.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende vedrørende psykisk chikane begået mod sagsøgeren af flere ansatte i Europa-Kommissionens lægetjeneste, sideløbende tilsidesættelser af omsorgspligten og af princippet om ligebehandling og proportionalitetsprincippet i forbindelse med sagsøgerens anmodning om genindsættelse efter invalidering, der blev indgivet i november 2014, vedrørende åbenbart urigtige skøn i forbindelse med de anførte faktiske omstændigheder og en tilsidesættelse af omsorgspligten, og endelig tilsidesættelse af pligten til at indlede proceduren til fastsættelse af sagsøgerens handicap, som skal foretages inden proceduren med henblik på genindsættelse.
               
            
                  2.
               
               
                  Andet anbringende vedrørende kravet om erstatning som følge af den nævnte chikane.